
DECIZIE  nr. 8/
din ___ septembrie  2026

Cu privire la contractarea unui împrumut și a unui grant
de la Corporația Financiară Nordică de Mediu (NEFCO)

În conformitate cu art. 14 alin. (2) lit. n) din Legea nr. 436/2006 privind administrația publică locală, art. 45-46 din Legea nr. 419/2006 cu privire la datoria sectorului public, garanțiile de stat şi recreditarea de stat, art. 15-17 din Legii nr. 397/2003 privind finanțele publice locale, art. 38 din Legea finanțelor publice şi responsabilității bugetar-fiscale nr. 181/2014, Regulamentului privind procedura de contractare a datoriei / acordarea garanțiilor pentru împrumuturi de către autoritățile executive ale unităților administrativ-teritoriale (Anexa nr. 9 la Hotărârea Guvernului nr. 1136/2007), obiectivele Strategiei de Dezvoltare a orașului Anenii Noi pentru perioada 2023-2028, Planului de Acțiune pentru Energie Durabilă și Climă PAEDC al orașului Anenii Noi pentru perioada 2024-2030;
În scopul implementării proiectului “Sporirea eficienței energetice a grădinițelor “Andrieș” și “Izvoraș” din orașul Anenii Noi” care prevede modernizarea infrastructurii educaționale locale pentru reducerea consumului de resurse energetice și îmbunătățirea condițiilor de studii și activitate didactică pentru copii și cadrele didactice;
Luând în considerare scrisoarea cu privire la aprobarea împrumutului şi a grantului din partea Corporației Financiare Nordice de Mediu („NEFCO”); 
Având în vedere că orașul Anenii Noi a obținut Avizul pozitiv al Ministerului Finanțelor al Republicii Moldova nr. 11/1 – 5/261 din 12 iunie 2026 și reafirmând faptul că valoarea împrumutului care urmează să fie contractat de la Corporația Financiară Nordică de Mediu este conformă cu plafonul stabilit în Legea privind finanțele publice locale, Consiliul orășenesc Anenii Noi

DECIDE:

1. Se aprobă contractarea împrumutului de la Corporația Financiară Nordică de Mediu („NEFCO”) - în sumă de 9.750.000 lei (nouă milioane şapte sute cincizeci mii lei), pe un termen (perioadă de rambursare) de 5 (cinci) ani („Împrumutul NEFCO”) şi a grantului acordat în cadrul programului E5P (Parteneriatul pentru eficiență energetică și mediu în Europa de Est) - în sumă de 461.000,00 euro („Grantul E5P”), pentru realizarea proiectului "Sporirea eficienței energetice a grădinițelor “Andrieș” și “Izvoraș” din orașul Anenii Noi".
2. Costul total al proiectului "Sporirea eficienței energetice a grădinițelor “Andrieș” și “Izvoraș” din orașul Anenii Noi" este estimat la 23.644.500,00 lei (douăzeci și trei milioane șase sute patruzeci și patru mii cinci sute lei), din care:
-	9.750.000,00 MDL - din contul Împrumutului NEFCO;
-	8.989.500,00 MDL - din Grantul E5P;
-	4.905.000,00 MDL - din surse proprii.
3. Se aprobă următoarele condiții de contractare a Împrumutului NEFCO:
a)	Rata dobânzii - 3% anual, rată fixă;
b)	Comision de angajament - 0,5% din suma nedebursată în cazul prelungirii perioadei de disponibilitate a Împrumutului NEFCO;





c)	Rata dobânzii de întârziere - 6% anual din suma scadentă;
d)	Perioada de grație pentru achitarea principalului - 18 luni de la semnare;
e)	Rambursarea - în tranşe trimestriale egale cu începere de la încheierea perioadei de grație, cu excepția dobânzii, care devine scadentă la prima data de plată, după cum aceasta este prevăzută de condițiile Împrumutului NEFCO, stabilite în contractul de împrumut respectiv;
f)	Debursarea - împrumutul va fi debursat în trei tranşe la contul deschis la MF - Trezoreria Regională Centru. Circa 30% din suma împrumutului va fi debursată la demararea Proiectului, circa 60% la mijlocul implementării şi 10 % la finalizarea Proiectului;
f)	Perioada de rambursare - 5 (cinci) ani din momentul semnării contractului de împrumut cu NEFCO.

4. Rambursarea împrumutului şi achitarea dobânzii se vor efectua doar din contul mijloacelor aprobate în bugetul orașului Anenii Noi pentru anii 2026-2031.
5. Se pune în sarcina Primăriei orașului Anenii Noi, operarea modificărilor la buget, la partea de cheltuieli de deservire a datoriei interne, cu respectarea strictă a plafonului de 20% din totalul veniturilor anuale în buget, stabilit la art. 15 alin. (4) din Legii nr. 397/2003 privind finanțele publice locale.
6. Se împuterniceşte primarul orașului Anenii Noi, dl Alexandr MATARIN, să negocieze, redacteze, finalizele forma și să semneze contractul de împrumut și contractul de grant în temeiul cărora se contractează Împrumutul NEFCO și, respectiv Grantul E5P, alte acorduri necesare, precum şi alte formalități pentru validarea raporturilor cu Corporația Financiară Nordică de Mediu. Se împuternicește primarul orașului Anenii Noi, dl Alexandr MAȚARIN, și contabilul-șef al Primăriei orașului Anenii Noi, dna Angela FAIZULINA, să semneze orice contracte și acte aferente Împrumutului NEFCO și Grantului E5P și necesare executării prevederilor acestora.
7.  Prezenta decizie se aduce la cunoştinţă publică prin plasarea în Registrul de Stat al Actelor Locale, pe pag web şi panoul informativ al instituţiei.
8. Prezenta decizie, poate fi notificată autorității publice emitente de Oficiului Teritorial Căușeni al Cancelariei de Stat în termen de 30 de zile de la data includerii actului în Registrul de stat al actelor locale.
9. Prezenta decizie, poate fi contestată de persoana interesată, prin intermediul Judecătoriei Cîușeni, sediul Anenii Noi (or. Anenii Noi, str. Mărțișor nr.15), în termen de 30 zile de la comunicare.
10. Controlul asupra executării prezentei decizii se atribuie primarului orașului Anenii Noi, dlui Alexandr MATARIN.




         
      Președintele ședinței:                                                                        


Contrasemnează:
Secretara Consiliului orășenesc                                                        Rodica MELNIC



Votat:  pro -  , contra - 0, abţinut –0

